IS ขู่วางระเบิดนิวยอร์ก ด้านตร.นิวยอร์กเร่งเพิ่มกำลังพลเตรียมรับมือ
IS เผยแพร่คลิปขู่วางระเบิดนิวยอร์ก ด้านตำรวจนิวยอร์ก ยืนยันยังไม่มีเหตุร้าย
19 พ.ย. 2558

ผู้สื่อข่าวรายงานว่า สำนักงานตำรวจนิวยอร์ก (NYPD) ออกแถลงการณ์ว่า กลุ่มรัฐอิสลาม (IS) ได้เผยแพร่วิดีโอขู่ว่าจะโจมตีนครนิวยอร์ก โดยในขณะนี้ทางสำนักงานตำรวจได้เพิ่มกำลังพลเพื่อรับมือกับเหตุก่อการร้ายที่อาจจะเกิดขึ้น
“วิดีโอที่เผยแพร่ออกมานั้นไม่ใช่วิดีโอชุดใหม่ แต่วิดีโอดังกล่าวก็ยืนยันข้อความที่ว่า นิวยอร์กซิตี้ยังคงเป็นเป้าหมายอันดับต้นๆของการก่อการร้าย” แถลงการณ์ระบุ
อย่างไรก็ดี สำนักงานตำรวจนิวยอร์กยืนยันว่าจนถึงขณะนี้ ยังไม่มีเหตุร้ายเกิดขึ้นในนิวยอร์ก และทางเจ้าหน้าที่ตำรวจยังคงเฝ้าระวัง อีกทั้งจะประสานงานกับเจ้าหน้าที่ FBI และกองกำลังต่อต้านก่อการร้าย เพื่อปกป้องนิวยอร์กให้อยู่ในความปลอดภัย